เงินบาทเปิด 31.80/82 บาท
ธนาคารซีไอเอ็มบี ไทย รายงาน เงินบาทเปิด 31.80/82 มองกรอบวันนี้ 31.80-31.90 รอดูสถานการณ์ยุโรป
26 มิ.ย. 2555

ธนาคารซีไอเอ็มบี ไทย รายงาน เงินบาทเปิด 31.80/82 มองกรอบวันนี้ 31.80-31.90 รอดูสถานการณ์ยุโรป
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดที่ระดับ 31.80/82 บาท/ดอลลาร์ จากเย็นวานนี้ที่ปิดตลาดที่ระดับ 31.84/86 บาท/ดอลลาร์
"เงินบาทแข็งค่าลงมาเล็กน้อย แต่หลักๆก็ยังตามข่าวทางฝั่งยุโรป ซึ่งล่าสุดมีข่าวลดอันดับความน่าเชื่อถือธนาคารสเปน" นักบริหารเงิน กล่าว 
ล่าสุด มูดีส์ อินเวสเตอร์ส เซอร์วิส ประกาศลดอันดับความน่าเชื่อถือตราสารหนี้ระยะยาวและเงินฝากของธนาคารพาณิชย์ 28 แห่งของสเปนลง 1 - 4 ขั้น
สำหรับความเคลื่อนไหวของค่าเงินสกุลหลักต่างประเทศช่วงเปิดตลาดเช้าวันนี้ เงินเยนอยู่ที่ระดับ 79.73/76 เยน/ดอลลาร์ จากเย็นวานนี้ที่อยู่ที่ระดับ 79.88/91 เยน/ดอลลาร์ ส่วนเงินยูโรอยู่ที่ระดับ 1.2521/2524 ดอลลาร์/ยูโร จากเย็นวานนี้ที่ปิดตลาดที่ระดับ 1.2483/2486 ดอลลาร์/ยูโร
นักบริหารเงิน กล่าวว่า ทิศทางเงินบาทวันนี้น่าจะนิ่งๆ น่าจะ 31.80 บวกลบประมาณ 5 สตางค์ น่าจะวิ่งใน range ใกล้เคียงกับวานนี้ ดังนั้น ประเมินกรอบการเคลื่อนไหวของค่าเงินบาทระหว่าง 31.80-31.90 บาท/ดอลลาร์ โดยให้ติดตามสถานการณ์ความเคลื่อนไหวทางฝั่งยุโรปต่อไป 
ส่วนความเคลื่อนไหวในตลาดหุ้นไทยมองว่าตลาดหุ้นก็ลบถ้วนหน้ากันต่อเนื่องมาหลายวันแล้วซึ่งผลก็มาจากข่าวยุโรป เพราะฉะนั้นประเด็นหลักๆยังน่าจะมาจากเรื่องยุโรป ซึ่งตลาดรอคอยผลการประชุม EU Summit วันที่ 28-29 มิ.ย.